ТЕХНИЧЕСКИ УНИВЕРСИТЕТ – В А Р Н А

З А П О В Е Д

№ 244/12.04.2023г.

На основание Решение на АС от 27.02.2023г. (Протокол № 62) и Наредба на МОН от 16.09.2016 г.,

Н А Р Е Ж Д А М:

Да се обяви конкурс за финансиране на проекти за всички звена на ТУ – Варна, като:

1. Общата сума на средствата за финансиране на конкурса и разпределението им в рамките на консолидирания бюджет са определените от АС, съгласно Приложение 1, неделима част от тази заповед. При необходимост разпределението на средствата по групи може да се актуализира.
2. Всички средства се предоставят и изразходват съгласно Наредбата на МОН от 16.09.2016г.
3. Класирането на проектите се извършва в съответствие със „Система от показатели за оценка, наблюдение и отчитане на резултатите“ и „Правила за организиране, провеждане и отчитане на вътрешните конкурси за научни изследвания, финансирани целево от държавния бюджет” (приети от АС на 28.03.2022г. / Протокол № 46).
4. Деканите и Директорите на основните звена поемат организацията на участието, контрола по изпълнението и отчитането на предложенията и договорите в своите звена.
5. Ръководителят на Отдела по информационното обслужване (ОИО), осигурява поддръжка на WEB страница в сайта на ТУ – Варна с информация за конкурса.
6. Възлагам организацията, провеждането, отчитането и контрола на конкурса на Зам. ректор НД – проф. д-р инж. Тодор Ганчев.
7. За класиране на проектите, по предложение на съветите на основните звена, в съответствие с чл. 10, ал. 2 на Наредбата на МОН от 16.09.2016г., назначавам централна и факултетни конкурсни комисии в състав, съгласно Приложение 2, неделима част от настоящата заповед.

Копие от заповедта да се даде на Зам. Ректор НД, Гл. счетоводител, Ръководител СВК, Ръководител отд. „Информационно обслужване”, Деканите на факултетите и Директорите на колежите и департамента, които да я доведат до знанието на преподавателския състав.

Р Е К Т О Р:

/проф. д-р инж. Венцислав Вълчев/

ИИ/НВ